**N Á R O D N Á R A D A S L O V E N S K E J R E P U B L I K Y**

**VIII. volebné obdobie**

**Návrh**

**ZÁKON**

**z ............................ 2023,**

**ktorým sa mení a dopĺňa zákon č. 206/2009 Z. z.**

**o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z., zákona č. 126/2015 Z. z., zákona č. 376/2015 Z. z., zákona č. 160/2018 Z. z., nálezu Ústavného súdu Slovenskej republiky č. 34/2019 Z. z., zákona č. 505/2021 Z. z. a zákona č. 92/2022 Z. z. sa mení a dopĺňa takto:

1. V § 2 odsek 8 znie:

„(8) Expozícia alebo výstava je súbor zbierkových predmetov, predmetov kultúrnej hodnoty, súčastí vedomostného systému múzea alebo galérie alebo múzejnej dokumentácie alebo galerijnej dokumentácie a ďalších vizuálnych, audiovizuálnych alebo interaktívnych prvkov, vybraných a zostavených do tematického celku, s cieľom ich verejnej prezentácie.“.

1. § 2 sa dopĺňa odsekmi 9 a 10, ktoré znejú:

„(9) Štandardy na účely tohto zákona sú kritériá na posúdenie úrovne kvality výkonu odborných a iných činností múzeí alebo galérií prostredníctvom kvantitatívnych alebo kvalitatívnych ukazovateľov.

(10) Múzejná dokumentácia alebo galerijná dokumentácia je systematicky vytváraný, zhromažďovaný, spracovávaný a uchovávaný súbor záznamov, dokumentov a údajov o zbierkových predmetoch, správe zbierkového fondu a o súvisiacich skutočnostiach, bez ohľadu na spôsob ich spracovania a nosič údajov.“.

1. § 3a a § 3b vrátane nadpisov znejú:

**„§ 3a**

**Vymenovanie a zánik funkcie štatutárneho orgánu múzea alebo galérie**

(1) Štatutárny orgán múzea alebo galérie podľa § 3 ods. 1 vymenúva a odvoláva štatutárny orgán zriaďovateľa tohto múzea alebo tejto galérie. Štatutárny orgán múzea alebo galérie podľa § 3 ods. 1 sa vymenúva na základe výsledku výberového konania, ktorého súčasťou je verejné vypočutie uchádzačov. Uchádzač o obsadenie miesta štatutárneho orgánu podľa predchádzajúcej vety musí byť fyzickou osobou, ktorá má ku dňu uskutočnenia výberového konania odbornú prax v múzeu alebo v galérii v trvaní najmenej tri roky alebo odbornú prax, vedeckú prax alebo akademickú prax v oblasti zamerania múzea alebo galérie v trvaní najmenej tri roky.

(2) Funkčné obdobie štatutárneho orgánu vymenovaného podľa odseku 1 je päť rokov.

(3) Výkon funkcie štatutárneho orgánu múzea alebo galérie vymenovaného podľa odseku 1 skončí

a) uplynutím funkčného obdobia,

b) vzdaním sa funkcie,

c) odvolaním z funkcie,

d) smrťou alebo vyhlásením za mŕtveho.

(4) Písomné oznámenie o vzdaní sa funkcie doručí štatutárny orgán múzea alebo galérie tomu, kto ho do funkcie vymenoval. Vzdanie sa funkcie nadobúda účinnosť dňom uvedeným v oznámení, nie však skôr ako dňom doručenia oznámenia.

(5) Štatutárny orgán zriaďovateľa múzea alebo galérie odvolá štatutárny orgán múzea alebo galérie, ak

a) bol právoplatne odsúdený za úmyselný trestný čin alebo za trestný čin, pri ktorom výkon trestu odňatia slobody nebol podmienečne odložený,

b) jeho spôsobilosť na právne úkony bola právoplatne obmedzená,

c) opakovane porušil povinnosť podľa osobitného predpisu,3a) alebo

d) závažne porušil povinnosť podľa tohto zákona.

(6) Štatutárny orgán zriaďovateľa múzea alebo galérie môže odvolať štatutárny orgán múzea alebo galérie, ak porušil povinnosť podľa osobitného predpisu3a) alebo dlhšie ako šesť po sebe nasledujúcich mesiacov nevykonáva svoju funkciu.

(7) Ak je štatutárny orgán múzea alebo galérie kolektívnym štatutárnym orgánom, ustanovenia odsekov 1 až 6 o štatutárnom orgáne múzea alebo galérie sa primerane vzťahujú na člena štatutárneho orgánu múzea alebo galérie. Ak popri štatutárnom orgáne múzea alebo galérie má múzeum alebo galéria na základe zriaďovacej listiny alebo štatútu múzea alebo galérie ustanovenú správnu radu múzea alebo galérie, ktorá má najmenej troch členov, štatutárny orgán múzea alebo galérie volí a odvoláva táto správna rada; ustanovenia odsekov 1 až 6 o štatutárnom orgáne zriaďovateľa múzea alebo galérie sa vzťahujú na túto správnu radu.

**§ 3b**

**Vymenovanie a zánik funkcie vedúceho zamestnanca riadiaceho organizačnú zložku, ktorá je múzeom alebo galériou**

(1) Vedúceho zamestnanca riadiaceho múzeum, ktoré nie je právnickou osobou, alebo galériu, ktorá nie je právnickou osobou, vymenúva a odvoláva štatutárny orgán právnickej osoby, ktorej organizačnú zložku múzeum alebo galéria tvorí. Vedúci zamestnanec podľa prvej vety sa vymenúva na základe výsledku výberového konania, ktorého súčasťou je verejné vypočutie uchádzačov. Uchádzač o obsadenie miesta vedúceho zamestnanca riadiaceho múzeum alebo galériu podľa predchádzajúcej vety musí byť fyzickou osobou, ktorá má ku dňu uskutočnenia výberového konania odbornú prax v múzeu alebo v galérii v trvaní najmenej tri roky alebo odbornú prax, vedeckú prax alebo akademickú prax v oblasti zamerania múzea alebo galérie v trvaní najmenej tri roky.

(2) Funkčné obdobie vedúceho zamestnanca vymenovaného podľa odseku 1 je päť rokov.

(3) Výkon funkcie vedúceho zamestnanca vymenovaného podľa odseku 1 skončí

a) uplynutím funkčného obdobia,

b) vzdaním sa funkcie,

c) odvolaním z funkcie,

d) smrťou alebo vyhlásením za mŕtveho.

(4) Písomné oznámenie o vzdaní sa funkcie doručí vedúci zamestnanec riadiaci múzeum alebo galériu tomu, kto ho do funkcie vymenoval. Vzdanie sa funkcie nadobúda účinnosť dňom uvedeným v oznámení, nie však skôr ako dňom doručenia oznámenia.

(5) Štatutárny orgán právnickej osoby, ktorej je múzeum alebo galéria organizačným útvarom, odvolá vedúceho zamestnanca riadiaceho múzeum alebo galériu, ak

a) bol právoplatne odsúdený za úmyselný trestný čin alebo za trestný čin, pri ktorom výkon trestu odňatia slobody nebol podmienečne odložený,

b) jeho spôsobilosť na právne úkony bola právoplatne obmedzená,

c) opakovane porušil povinnosť podľa osobitného predpisu,3a) alebo

d) závažne porušil povinnosť podľa tohto zákona.

(6) Štatutárny orgán právnickej osoby, ktorej je múzeum alebo galéria organizačným útvarom, môže odvolať vedúceho zamestnanca riadiaceho múzeum alebo galériu, ak porušil povinnosť podľa osobitného predpisu3a) alebo dlhšie ako šesť po sebe nasledujúcich mesiacov nevykonáva svoju funkciu.

(7) Ustanovenia odsekov 1 až 6 sa nevzťahujú na múzeum alebo galériu, ktorá má zakladateľa.“.

Poznámka pod čiarou k odkazu 3a a znie:

„3a) Napríklad zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákon č. 552/2003 Z. z. o výkone práce vo verejnom záujme v znení neskorších predpisov, zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.“.

1. V § 4 ods. 2 písm. g) a § 10 ods. 9 a 10 sa slová „písm. e)“ nahrádzajú slovami „písm. c)“.
2. Za § 4 sa vkladá § 4a, ktorý vrátane nadpisu znie:

„**§ 4a**

**Povinnosti štatutárneho orgánu právnickej osoby, ktorej je múzeum alebo galéria organizačným útvarom**

Štatutárny orgán právnickej osoby, ktorej je múzeum alebo galéria organizačným útvarom, je povinný zabezpečiť, aby si múzeum alebo galéria plnili povinnosti podľa tohto zákona.“.

1. V § 6 písmeno f) znie:

„f) vydáva a zverejňuje na svojom webovom sídle štandardy,“.

1. § 6 sa dopĺňa písmenom l), ktoré znie:

„l)schvaľuje plán a program vzdelávania a odborného rozvoja zamestnancov múzeí a galérií a vytvára podmienky na jeho realizáciu.“.

1. V § 7 sa odsek 5 dopĺňa písmenom l), ktoré znie:

„l) zostavuje plán a program vzdelávania a odborného rozvoja zamestnancov múzeí a galérií a realizuje činnosti podľa ministerstvom schváleného plánu a programu vzdelávania a odborného rozvoja zamestnancov múzeí a galérií.“.

1. V § 7 sa odsek 6 dopĺňa písmenom l), ktoré znie:

„l) podieľa sa na činnostiach podľa ministerstvom schváleného plánu a programu vzdelávania a odborného rozvoja zamestnancov múzeí a galérií.“.

1. § 8 sa dopĺňa písmenom h), ktoré znie:

„h) trvalé uchovávanie múzejnej dokumentácie alebo galerijnej dokumentácie po celý čas ich existencie a ochrana múzejnej dokumentácie alebo galerijnej dokumentácie pred stratou, zničením, odcudzením, zneužitím a narušením integrity.“.

1. V § 9 odsek 6 znie:

„(6) Predmety kultúrnej hodnoty možno ako zbierkové predmety nadobúdať najmä

a) kúpou,

b) darom,

c) vlastným výskumom a zberom,6a)

d) prevodom správy,7)

e) zámenou s iným múzeom alebo galériou, alebo

f) dedením.“.

Poznámky pod čiarou k odkazom 6a a 7 znejú:

„6a) Zákon č. 543/2002 Z. z. o ochrane prírody a krajiny v znení neskorších predpisov.

7) Napríklad zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov.“.

1. V § 9 ods. 7sa bodka nahrádza bodkočiarkou a pripájajú sa tieto slová: „to neplatí, ak ide o nadobudnutie predmetu kultúrnej hodnoty do zbierkového fondu podľa osobitného predpisu,9a)  nadobudnutie predmetu kultúrnej hodnoty do zbierkového fondu múzea so zameraním na dokumentáciu činnosti polície, zriadeného ústredným orgánom štátnej správy alebo o nadobudnutie predmetu kultúrnej hodnoty do zbierkového fondu múzea alebo galérie od správcu zaisteného majetku, pochádzajúceho z nezákonnej činnosti.“.

Poznámka pod čiarou k odkazu 9a znie:

„9a) Napríklad § 40 ods. 6 a 9 zákona č. 49/2002 Z. z. v znení zákona č. 104/2014 Z. z.“.

1. V § 9 odsek 9 znie:

„(9) Ak múzeum nadobudne do správy hnuteľné archeologické nálezy podľa osobitného predpisu,11) pri nadobúdaní vybraných archeologických nálezov do zbierkového fondu sa postupuje podľa odsekov 3 a 5. Múzeum zriadené podľa § 3 ods. 1 prijme do svojej správy archeologické nálezy, ak boli získané z archeologických výskumov vykonaných v regióne jeho pôsobenia, a to výlučne na základe originálneho vyhotovenia výskumnej dokumentácie,11) ak dokáže zabezpečiť ich odbornú ochranu a bezpečnosť.“.

Poznámka pod čiarou k odkazu 11 znie:

„11) § 40 ods. 9 zákona č. 49/2002 Z. z. v znení neskorších predpisov.“.

Poznámka pod čiarou k odkazu 11a sa vypúšťa.

1. § 9 sa dopĺňa odsekmi 11 a 12, ktoré znejú:

„(11) Predmet kultúrnej hodnoty vo vlastníctve alebo správe múzea alebo galérie môže múzeum alebo galéria nadobudnúť do svojho zbierkového fondu ako zbierkový predmet. Na nadobúdanie zbierkového predmetu podľa predchádzajúcej vety sa vzťahujú ustanovenia odsekov 3 a 5.

(12) Nadobudnutie zbierkového predmetu a zbierky spôsobom podľa odseku 6 okrem odseku 6 písm. c) nastáva dňom účinnosti právneho úkonu alebo inej právnej skutočnosti, na základe ktorej došlo k prevodu alebo prechodu vlastníctva zbierkového predmetu alebo jeho správy, ak z právneho úkonu alebo inej právnej skutočnosti nevyplýva inak. Nadobudnutie zbierkového predmetu a zbierky spôsobom podľa odseku 6 písm. c) a odseku 11 nastáva dňom vydania rozhodnutia podľa odseku 5.“.

1. V § 10 ods. 4 sa na konci pripája táto veta:

„Ak ide o súbor zbierkových predmetov v počte väčšom ako 1 000 kusov, katalogizácia týchto zbierkových predmetov sa vykoná najneskôr do štyroch rokov od ich nadobudnutia.“.

1. V § 10 ods. 8 sa vypúšťajú písmená b) a c).

Doterajšie písmená d) až f) sa označujú ako písmená b) až d).

1. V § 10 sa odsek 8 dopĺňa písmenom e), ktoré znie:

„e) vydania oprávnenej osobe na základe právoplatného rozhodnutia súdu.“.

1. V § 11 ods. 2 písmeno a) znie:

„a) pravidelne, a to naraz alebo formou čiastkovej odbornej revízie časti zbierkového fondu podľa celkového počtu zbierkových predmetov tak, že komplexná odborná revízia zbierkového fondu sa uskutoční každých

1. päť rokov, ak zbierkový fond nepresahuje 30 000 kusov zbierkových predmetov,

2. sedem rokov, ak zbierkový fond nepresahuje 100 000 kusov zbierkových predmetov,

3. desať rokov, ak zbierkový fond nepresahuje 500 000 kusov zbierkových predmetov,

4. dvanásť rokov, ak zbierkový fond presahuje 500 000 kusov zbierkových predmetov,“.

1. V § 12 ods. 3 sa na konci pripája táto veta: „Na nájom a výpožičku zbierkového predmetu sa nevzťahujú ustanovenia osobitných predpisov;20a) to platí aj pre zámenu zbierkového predmetu, prevod jeho správy a zámenu jeho správy.“.

Poznámka pod čiarou k odkazu 20a znie:

„20a) Zákon Slovenskej národnej rady č. 138/1991 Zb. o majetku obcí v znení neskorších predpisov.

Zákon č. 278/1993 Z. z. v znení neskorších predpisov.

Zákon č. 446/2001 Z. z. o majetku vyšších územných celkov v znení neskorších predpisov.“.

1. § 12 sa dopĺňa odsekom 6, ktorý znie:

„(6) Múzeum alebo galéria musí byť poistená

a) proti odcudzeniu, poškodeniu a zničeniu zbierkového fondu,

b) voči rizikám vzniku škody na budovách a priestoroch, v ktorých sú zbierkové predmety trvalo uložené alebo dočasne uložené, a na zariadení týchto budov a priestorov.“.

1. V § 13 ods. 8 písmeno a) znie:

„a) múzeum alebo galéria, prostredníctvom fyzických osôb, ktoré

1. sú v pracovnoprávnom vzťahu s múzeom alebo galériou alebo právnickou osobou, ktorej je múzeum alebo galéria organizačným útvarom a
2. spĺňajú kvalifikačné predpoklady podľa odseku 9,“.

1. § 13 sa dopĺňa odsekmi 9 a 10, ktoré znejú:

„(9) Kvalifikačné predpoklady na reštaurovanie zbierkových predmetov z oblasti výtvarného umenia spĺňa fyzická osoba, ktorá získala

1. vysokoškolské vzdelanie aspoň druhého stupňa v študijnom odbore reštaurovanie a má najmenej tri roky odbornej praxe,
2. vysokoškolské vzdelanie prvého stupňa v študijnom odbore reštaurovanie a má najmenej štyri roky odbornej praxe alebo
3. úplné stredné odborné vzdelanie príslušného zamerania študijného odboru konzervátorstvo a reštaurátorstvo a má najmenej päť rokov odbornej praxe.

(10) Odbornou praxou, ak § 21c ods. 5 neustanovuje inak, je vykonávanie reštaurátorských činností po skončení vzdelávania podľa odseku 9 pod dohľadom

1. reštaurátora alebo
2. fyzickej osoby, ktorá spĺňa kvalifikačné predpoklady na reštaurovanie zbierkových predmetov v múzeu alebo v galérii.“.
3. § 15 vrátane nadpisu znie:

**„§ 15**

**Sprístupňovanie zbierkových predmetov a zbierok**

(1) Zbierkový predmet alebo zbierka sa sprístupňuje prostredníctvom

1. expozície alebo výstavy,
2. publikačného alebo edičného výstupu,
3. elektronickej databázy alebo digitálneho produktu, alebo
4. inej odbornej, študijnej, výchovno-vzdelávacej, prezentačnej alebo propagačnej činnosti.

(2) Sprístupňovanie zbierkového predmetu alebo zbierky podľa odseku 1 sa môže realizovať v hmotnej podobe, digitálnej podobe, prezenčnou formou, dištančnou formou alebo vo virtuálnom priestore.

(3) Sprístupňovanie zbierkových predmetov a zbierok múzeom alebo galériou podľa tohto zákona sa nepovažuje za ich vystavovanie na verejnosti na komerčné účely.26)“.

Poznámka pod čiarou k odkazu 26 znie:

„26) § 22 ods. 2 písm. c) zákona č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení zákona č. 447/2012 Z. z.“.

1. § 16 vrátane nadpisu znie:

**„§ 16**

**Vzdelávanie a odborný rozvoj zamestnancov múzeí a galérií**

(1) Múzeum alebo galéria zabezpečuje vzdelávanie svojich zamestnancov a vytvára podmienky pre celoživotné vzdelávanie svojich zamestnancov s prihliadnutím na ich pracovné zaradenie s cieľom

1. nadobudnúť vedomosti o povinnostiach pri správe zbierkového fondu,
2. systematicky udržiavať, rozširovať a prehlbovať vedomosti a zručnosti potrebné pri správe zbierkového fondu.

(2) Vzdelávanie zamestnancov sa uskutočňuje najmä účasťou na odborných alebo vzdelávacích programoch alebo podujatiach.“.

1. V § 17 ods. 5 sa na konci pripája táto veta: „V odôvodnených prípadoch môže byť trvanie dočasného vývozu zbierkového predmetu na základe žiadosti predĺžené, najviac o dva roky. Na predĺženie dočasného vývozu zbierkového predmetu sa primerane použijú odseky 6 a 7; žiadosť o predĺženie dočasného vývozu zbierkového predmetu sa nepredkladá na tlačive, ktorého vzor je uvedený v prílohe č. 5.“.
2. V § 17 ods. 7 sa na konci pripája táto veta: „Múzeum alebo galéria najneskôr 15 dní pred uskutočnením dočasného vývozu zbierkového predmetu písomne upovedomí o dočasnom vývoze zbierkového predmetu ministerstvo; to neplatí pre múzeum a galériu zriadené ministerstvom.“.
3. § 19 sa vypúšťa.
4. V § 20 ods. 1 písm. a) sa slová „§ 16 ods. 6 a 7“ nahrádzajú slovami „§ 12 ods. 6“.
5. V § 20 ods. 3 sa slová „jedného roka“ nahrádzajú slovami „troch rokov“ a slová „troch rokov“ nahrádzajú slovami „piatich rokov“.
6. Za § 21b sa vkladá § 21c, ktorý vrátane nadpisu znie:

**„§ 21c**

**Prechodné ustanovenia k úpravám účinným od 1. januára 2024**

1. Pri výberovom konaní na obsadenie štatutárneho orgánu múzea alebo galérie a výberovom konaní na obsadenie vedúceho zamestnanca riadiaceho organizačnú zložku, ktorá je múzeom alebo galériou, vyhlásenom pred 1. januárom 2024 sa splnenie podmienky praxe podľa § 3a ods. 1 a § 3b ods. 1 v znení účinnom od 1. januára 2024 nevyžaduje.

1. Dôvody zániku funkcie štatutárneho orgánu múzea alebo galérie podľa § 3a ods. 3 v znení účinnom od 1. januára 2024 a dôvody zániku funkcie vedúceho zamestnanca riadiaceho organizačnú zložku, ktorá je múzeom alebo galériou, podľa § 3b ods. 3 v znení účinnom od 1. januára 2024 sa vzťahujú aj na štatutárny orgán múzea alebo galérie a na vedúceho zamestnanca riadiaceho organizačnú zložku, ktorá je múzeom alebo galériou, vymenovaných do funkcie pred 1. januárom 2024; to neplatí pre zánik funkcie z dôvodu uplynutia funkčného obdobia u štatutárneho orgánu múzea alebo galérie a vedúceho zamestnanca riadiaceho organizačnú zložku, ktorá je múzeom alebo galériou, ktorý bol do funkcie vymenovaný pred 1. januárom 2022.
2. Dôvody odvolania z funkcie štatutárneho orgánu múzea alebo galérie podľa § 3a ods. 5 a 6 v znení účinnom od 1. januára 2024 a dôvody odvolania z funkcie vedúceho zamestnanca riadiaceho organizačnú zložku, ktorá je múzeom alebo galériou podľa § 3b ods. 5 a 6 v znení účinnom od 1. januára 2024 sa vzťahujú aj na štatutárny orgán múzea alebo galérie a na vedúceho zamestnanca riadiaceho organizačnú zložku, ktorá je múzeom alebo galériou, vymenovaných do funkcie pred 1. januárom 2024.
3. Podmienku poistenia podľa § 12 ods. 6 v znení účinnom od 1. januára 2024 musí múzeum alebo galéria spĺňať najneskôr od 1. júla 2024.
4. U fyzickej osoby, ktorá bola do 31. decembra 2023 v pracovnoprávnom vzťahu s múzeom alebo galériou alebo s právnickou osobou, ktorej bolo múzeum alebo galéria organizačným útvarom, a ktorá do 31. decembra 2023 v závislosti od dosiahnutého vzdelania vykonávala v múzeu alebo galérii reštaurátorské činnosti najmenej v dĺžke podľa § 13 ods. 9, sa podmienka odbornej praxe podľa § 13 ods. 9 považuje za splnenú.
5. Ustanovenie § 20 ods. 3 v znení účinnom od 1. januára 2024 sa nevzťahuje na iné správne delikty podľa § 20 ods. 1 spáchané do 31. decembra 2023.“.
6. Prílohy č. 2 a 3 sa vypúšťajú.

**Čl. II**

Tento zákon nadobúda účinnosť 1. januára 2024.